219.050

Lescha davart ils uffants confidads

dals 14-02-2007 (versiun dals 01-01-2013)

Il cussegl grond dal chantun Grischun1),

sa basond sin l'art. 31 al. 1 da la constituziun chantunala2), suenter avair gì invista da la missiva da la regenza dals 31 d'october 20063),

concluda:

1. Disposiziuns generalas

Cuntegn

Art.  1 1 Questa   lescha   regla   –   cumplettond   il   dretg   federal4)  –   la   recepziun   e l'intermediaziun d'uffants e da giuvenils ordaifer la chasa dals geniturs per la tgira, per l'educaziun e per l'assistenza sco er per l'adopziun posteriura.

Post da permissiun e d'annunzia

la tgira en famiglia e la tgira en chasas da dimora;

la recepziun d'uffants confidads cun l'intent d'ina adopziun posteriura;

l'intermediaziun d'uffants confidads e da plazzas da tgira.

Art.  2 1 L'uffizi dal servetsch social dat a la persuna responsabla la permissiun per:

a)

b)

c)

2 L'uffizi dal servetsch social è il post d'annunzia per relaziuns da tgira da di e da tgira da notg.

3 El   po   publitgar   ils   nums   e   las   adressas   da   las   chasas   da   dimora   che   porschan plazzas da tgira u da las persunas che intermedieschan uffants confidads e plazzas da tgira.

1) PCG 2006/2007, 814 2) DG 110.100 3) pagina 1587 4) CS 211.222.338 * tabellas da las modificaziuns a la fin dal relasch

1

219.050

Post da surveglianza

Art.  3 1 L'uffizi dal servetsch social surveglia la tgira en famiglia, la tgira da di, la tgira da notg e la tgira en chasas da dimora, la recepziun d'uffants confidads cun l'intent d'ina adopziun posteriura sco er l'intermediaziun d'uffants confidads e da plazzas da tgira.

2 En spezial po el:

a)

far da tut temp visitas da controlla, sch'i dat in suspect ch'il bain da l'uffant saja periclità, e quai senza annunziar ordavant questas visitas;

ordinar   ina   controlla   medicinala   per   laschar   sclerir   il   stadi   da   sanadad   da l'uffant confidà.

b)

3 Geniturs e geniturs da tgira ston dar a l'uffizi dal servetsch social las infurmaziuns ch'èn necessarias per ademplir la surveglianza.

Dimensiun da la permissiun

Art.  4 1 La permissiun vala mo per l'abitaziun da la famiglia da tgira che vegn menziunada en la permissiun respectivamain per il lieu da staziunament dal manaschi che vegn menziunà en la permissiun.

2 La durada da la permissiun sto vegnir limitada.

igl èn avant maun grevas cuntravenziuns cunter questa lescha; u la taxa ch'è vegnida fixada da la regenza vegn surpassada.

Retratga da la permissiun Art.  5 1 L'uffizi dal servetsch social retira la permissiun, sche:

a)

b)

2 La permissiun d'intermediar uffants e giuvenils sco er plazzas per la tgira e per l'educaziun sto ultra da quai vegnir retratga, sche:

a)

las   premissas   ch'èn   stadas   decisivas   per   la   concessiun   n'èn   betg   pli ademplidas;

la procedura, ch'è cuntegnida en il concept, per sclerir la qualificaziun dals geniturs da tgira respectivamain da la plazza da tgira na vegn betg observada;

la permissiun è vegnida retratga en in auter chantun.

c)

3 L'uffizi dal servetsch social po publitgar uffizialmain la retratga d'ina permissiun.

b)

Scumond da recepziun e d'assistenza

Art.  6 1 Tar relaziuns da tgira da di respectivamain da notg scumonda l'uffizi dal servetsch social da recepir e d'assister uffants, sche la taxa ch'è vegnida fixada da la regenza vegn surpassada.

Delegaziun d'incumbensas a terzas persunas

Art.  7 1 L'uffizi   dal   servetsch   social   po   delegar   singulas   da   sias   incumbensas   a   terzas persunas e las indemnisar per quai. Exceptadas da quai èn incumbensas suveranas.

2

219.050

Taxas

Art.  8 1 La taxa per conceder e per renovar ina permissiun vegn incassada tenor ils custs ch'èn colliads cun quai. Ella importa:

a)

b)

c)

per la tgira en famiglia maximalmain 1000 francs;

per la tgira en chasas da dimora maximalmain 2000 francs;

per l'intermediaziun d'uffants confidads u da plazzas da tgira maximalmain 2500 francs.

en cas da plazzaments ch'èn vegnids fatgs sin cumond d'ina autoritad;

en cas che la permissiun vegn renovada.

2 Per la concessiun e per la renovaziun d'ina permissiun per la tgira en famiglia na ston vegnir pajadas naginas taxas, sch'i vegnan mess a quint mo ils agens custs.

3 Tar la tgira en famiglia poi vegnir renunzià d'incassar ina taxa:

a)

b)

4 Sche la tgira en famiglia, sche la tgira da di, sche la tgira da notg u sche la tgira en chasas   da   dimora   chaschuna   repetidamain   reclamaziuns   u   chaschuna   grevas reclamaziuns,  vegn  incassada  –  tenor  il  temp  impundì   –  ina  taxa  d'inspecziun  e d'elavuraziun da 150 francs per ura.

5 Ils custs indirects ston vegnir mess a quint a las persunas petentas per ils custs effectivs.

Taxas

Art.  9 1 La   regenza   fixescha   taxas   maximalas   liantas   per   las   purschidas   da   tgira, d'educaziun e d'assistenza d'uffants e da giuvenils ch'èn suttamessas a l'obligaziun da dumandar ina permissiun ed a l'obligaziun d'annunzia sco er per l'intermediaziun d'uffants confidads e da plazzas da tgira.

2 Decisivs per fixar questas taxas èn – tar chasas da dimora, tar l'intermediaziun d'uffants confidads, tar la tgira da di e tar la tgira da notg – ils custs che resultan tar ina gestiun economica. Tar la tgira en famiglia è decisiva l'indemnisaziun che vegn normalmain pajada per la tgira, per l'educaziun, per l'assistenza sco er per l'alloschi e per l'alimentaziun.

Promoziun dals fatgs dals uffants confidads

Art.  10 1 Il chantun promova ils fatgs dals uffants confidads:

a)

b)

cun cussegliar ils geniturs da tgira;

cun metter a disposiziun purschidas da furmaziun supplementara per geniturs da tgira;

cun sustegnair la creaziun e l'intermediaziun da plazzas da tgira;

cun edir contracts da model.

c)

d)

3

219.050

2. Tgira en famiglia

Obligaziun da dumandar ina permissiun

Art.  11 1 La recepziun d'uffants e da giuvenils per la tgira e per l'educaziun è suttamessa a l'obligaziun da dumandar ina permissiun, e quai a partir d'ina durada da dapli ch'in mais e fin a la vegliadetgna da 18 onns.

Vischnancas

Art.  12 1 Las vischnancas ston communitgar a l'uffizi dal servetsch social ils uffants ed ils giuvenils che vivan en ina famiglia da tgira cun l'intent da tgira e d'educaziun, e quai fin ch'els han cumplenì 18 onns. Ellas ston er communitgar a l'uffizi dal servetsch social, sch'ils uffants u sch'ils giuvenils dischlocheschan lur domicil.

3. Tgira da di e tgira da notg

Obligaziun d'annunzia

Art.  13 1 Tgi che sa metta en general a disposiziun d'assister uffants sut 12 onns durant il di u   durant   la   notg   en   l'atgna   chasada,   e   quai   cunter   ina   indemnisaziun   e   senza constituir ina relaziun da tgira en famiglia, è obligà da s'annunziar.

2 Per la tgira da notg valan las disposiziuns ch'èn decisivas per la tgira da di tenor il dretg federal.

4. Tgira en chasas da dimora

Obligaziun da dumandar ina permissiun

Art.  14 1 La recepziun d'uffants e da giuvenils è suttamessa a l'obligaziun da dumandar ina permissiun, sche:

a) * i vegnan purschidas durant il di e durant la notg quatter e dapli plazzas a persunas minorennas per l'educaziun, per l'assistenza, per la scolaziun, per l'observaziun u per il tractament;

i vegnan assistids durant il di u durant la notg il medem mument quatter u dapli uffants da la vegliadetgna prescolara u da la vegliadetgna da scola.

2 Da l'obligaziun da dumandar ina permissiun èn exceptads servetschs che guardan d'uffants en instituziuns da vacanzas e da temp liber, en gronds negozis ed en centers da cumpra.

b)

4

219.050

Premissas per la permissiun

Art.  15 1 En cumplettaziun dal dretg federal vegn la permissiun concedida mo, sche l'uffizi dal   servetsch   social   è   sa   persvadì   che   la   direcziun   responsabla   haja   fixà l'adempliment da las incumbensas d'educaziun e d'assistenza en moda adequata ed en   scrit,   e   quai   uschia   che   questa   fixaziun   è   accessibla   per   terzas   persunas.

Exceptadas da questas premissas per la permissiun èn las maisas da mezdi.

5. Intermediaziun d'uffants confidads u da plazzas da tgira

Obligaziun da dumandar ina permissiun

Art.  16 1 L'intermediaziun   d'uffants   e   da   giuvenils   per   la   tgira   e   per   l'educaziun   u l'intermediaziun da plazzas da tgira è suttamessa a l'obligaziun da dumandar ina permissiun, e quai fin ch'els han cumplenì 18 onns.

2 L'intermediaziun tras in'autoritad sco er l'intermediaziun da plazzas da tgira da di e da tgira da notg èn exceptadas da l'obligaziun da dumandar ina permissiun.

Premissas per la permissiun

Art.  17 1 La permissiun per l'intermediaziun vegn concedida, sche la persuna responsabla:

a)

b)

è abla d'agir tenor il dretg civil;

n'ha   commess   nagins   acts   chastiabels   ch'èn   relevants   per   l'activitad d'intermediaziun;

preschenta in concept adequat per sclerir la qualificaziun dals geniturs da tgira respectivamain da la plazza da tgira;

cumprova   che   collavuraturas   e   che   collavuraturs   che   intermedieschan adempleschian las premissas tenor las literas a e b.

c)

d)

2 L'intermediaziun è limitada al territori da la Svizra.

Intermediaziun a l'exteriur

Art.  18 1 En   il   cas   singul   po   l'uffizi   dal   servetsch   social   permetter   ina   intermediaziun   a l'exteriur, sch'i vegn cumprovà ch'ils uffants e ch'ils giuvenils intermediads vegnian assistids da persunas qualifitgadas.

Glista da las intermediaziuns

Art.  19 1 Persunas che possedan ina permissiun d'intermediaziun ston manar ina glista dals uffants e dals giuvenils ch'ellas han intermedià inclusiv dals lieus d'intermediaziun sco   er   da   las   plazzas   ch'ellas   han   intermedià.   Questa   glista   sto   vegnir   inoltrada mintga onn a l'uffizi dal servetsch social fin il pli tard la fin da schaner.

2 La permissiun d'intermediaziun vegn retratga, sche la glista na vegn betg manada, sch'ella na vegn betg manada endretg u sch'ella na vegn betg inoltrada a l'uffizi dal servetsch social.

5

219.050

6. Disposiziun penala

Disposiziun penala

Art.  20 1 Cuntravenziuns che vegnan fatgas intenziunadamain u per negligientscha cunter questa lescha u cunter las disposiziuns che sa basan sin ella vegnan chastiadas – uschenavant che disposiziuns penalas spezialas n'èn betg applitgablas – tras l'uffizi dal servetsch social cun ina multa da fin a 10 000 francs.

2 Persunas che ageschan da professiun vegnan chastiadas cun ina multa da fin a 50 000 francs.

3 En cas levs poi vegnir pronunzià in avertiment.

7. Disposiziuns finalas

Disposiziuns transitoricas

Art.  21 1 Instituziuns ch'èn suttamessas a las disposiziuns davart la tgira en chasas da dimora ston   ademplir   las   premissas   per   la   permissiun   respectivamain   dumandar   ina permissiun entaifer dudesch mais, suenter che questa lescha è entrada en vigur.

2 Per   relaziuns   da   tgira   en   famiglia   senza   ina   permissiun   valaivla   sto   vegnir dumandada ina permissiun entaifer sis mais, suenter che questa lescha è entrada en vigur.

3 Las relaziuns da tgira da di e da tgira da notg existentas ston vegnir annunziadas a l'uffizi dal servetsch social entaifer sis mais, suenter che questa lescha è entrada en vigur

Art.  22

Midada da relaschs5)

Referendum, entrada en vigur

Art.  23 1 Questa lescha è suttamessa al referendum facultativ.

2 La regenza fixescha l'entrada en vigur da questa lescha6).

5) Las midadas dal dretg vertent na vegnan betg inditgadas.

6) messa en vigur cun CR dals 5 da zercladur 2007 per il 1. da fanadur 2007

6

219.050

Tabella da las modificaziuns - tenor conclus

Conclus 14-02-2007 11-12-2012

Entrada en vigur 01-07-2007 01-01-2013

Element relasch Art. 14 al. 1, a)

Modificaziun emprima versiun midada

Publicaziun en la CUL - 
7

219.050

Tabella da las modificaziuns - tenor element

Element relasch Art. 14 al. 1, a)

Conclus 14-02-2007 11-12-2012

Entrada en vigur 01-07-2007 01-01-2013

Modificaziun emprima versiun midada

Publicaziun en la CUL - 
8